ועדת החוקה, חוק ומשפט, כנסת 17, פרוטוקול מספר 453, 2008-02-12 14:00

מנחם בן-ששון: אני פותח את ישיבת ועדת החוקה, חוק ומשפט בנושא הצעת חוק המפלגות.

סיגל קוגוט: הכנסת אישרה את בקשת הוועדה לפיצול הנושא הבא.

סיגל קוגוט: מדובר כאן בהוראות השעה שכבר נחקקו.

סיגל קוגוט: הגבייה המינהלית של הקנסות, העיצומים, הסכומים – נקרא לזה סכומים – שהושתו לפי חוק נוכח דוחות מבקר המדינה.

סיגל קוגוט: אנחנו עושים כאן הוראת שעה, מאחר שהוראת השעה הזאת מתייחסת להוראות השעה הקודמות, וזו שעכשיו נמשכת עד לאוגוסט 2008.

סיגל קוגוט: עשינו מנגנון יותר יעיל מהנוכחי ולגבי ההוראה הקבועה, קבענו מנגנון זהה.

סיגל קוגוט: בגלל ההוראה הקבועה, החלטנו לא לפצל ממנה חלקים והחלק הזה מתייחס להוראות השעה שכבר נחקקו אבל אותו מנגנון יהיה גם בהוראה הקבועה.

מנחם בן-ששון: נספח מספר כ-130-א, הצעת חוק המפלגות (גביית סכומים לאוצר המדינה) (הוראת שעה), התשס"ח-2008.

מנחם בן-ששון: הוראות חוק זה יחולו על סכומים שהיה על מועמדים להעביר לאוצר המדינה לפי הוראות השעה המפורטות להלן (בחוק זה – הוראות השעה) ולא הועברו או לא נגבו לפי פקודת המסים (גבייה), כאמור באותן הוראות שעה, עד יום תחילתו של חוק זה או על סכומים כאמור שעל מועמדים להעביר אחרי תחילתו לפי הוראות השעה האמורות:

מנחם בן-ששון: (2) חוק המפלגות (בחירות מקדימות) (הוראת שעה), התשס"ז-2007.

מנחם בן-ששון: 2.

מנחם בן-ששון: דרישת תשלום

מנחם בן-ששון: (ב) דרישת תשלום למי שהיה עליו להעביר סכומים לאוצר המדינה לפני יום תחילתו של חוק זה ולא העבירם או שלא נגבו ממנו לפי הוראות השעה תישלח בתוך 30 ימים מיום פרסומו של חוק זה.

מנחם בן-ששון: דרישת תשלום למי שמבקר המדינה קבע לגביו שעליו להעביר סכומים לאוצר המדינה לאחר יום תחילתו של חוק זה, תישלח בתום 30 הימים מיום שהודיע לו מבקר המדינה על קביעתו כאמור.

מנחם בן-ששון: (א) חוק המרכז לגביית קנסות, אגרות והוצאות, התשנ"ה-1995, יחול על גביית סכומים לפי חוק זה, בכפוף להוראות חוק חסינות חברי הכנסת, זכויותיהם וחובותיהם, התשי"א-1951.

מנחם בן-ששון: 4.

מנחם בן-ששון: תיקון חוק המרכז לגביית קנסות, אגרות והוצאות – הוראת שעה

מנחם בן-ששון: (1) בסעיף 1, בהגדרה "חוב", אחרי פסקה (10) יבוא:

מנחם בן-ששון: (2) בסעיף 3(ד) אחרי "פיצוי כאמור בפסקה (6)", יבוא "סכום כאמור בפסקה (11)".

סיגל קוגוט: אנחנו מדברים על איך גובים את הקנסות שהושתו כבר לפי הוראות השעה הקודמות ולא נגבו, כי יש מועמדים שלא גבו מהם את הסכומים.

אופיר פינס-פז: מאף אחד לא גבו.

סיגל קוגוט: הבנתי שיש שמונה אנשים.

גדעון סער: אף אחד לא בא והציע לשלם?

מנחם בן-ששון: בא, אבל לא קיבלו ממנו כי לא היה מנגנון.

אופיר פינס-פז: זה רטרואקטיבית?

סיגל קוגוט: זאת דחייה אקטיבית על קנסות שלא שולמו בעבר.

אופיר פינס-פז: תסבירי.

סיגל קוגוט: רטרואקטיבי אומר שאתה משית עכשיו עונש שלא מגיע לקבל, תוצאה משפטית אחרת, על מצב שהיה אחר בעת עשייתו.

סיגל קוגוט: בעת עשייתו היה ברור שצריך לשלם קנסות וכל הוראות השעה כתבו שצריך לשלם קנסות.

אופיר פינס-פז: עכשיו הם יוכלו לשלם.

סיגל קוגוט: עכשיו יוכלו לגבות את זה.

סיגל קוגוט: זאת לא חובה חדשה אלא זאת דרך גבייה כי הקודמת לא הייתה יעילה.

אופיר פינס-פז: עכשיו יצטרכו לשלם.

סיגל קוגוט: ברור.

שמואל גולן: סעיף ההצמדה חל על זה?

מנחם בן-ששון: לא אחורה.

סיגל קוגוט: מהמועד שקבענו.

סיגל קוגוט: בכוונה לא כתבתי ריבית והצמדה.

מנחם בן-ששון: בשלב מסוים מחלנו להם על החובות עד היום הזה.

סיגל קוגוט: נכון, מחלנו להם.

מנחם בן-ששון: בגלל מחדל שלנו, שלא היה מנגנון גבייה.

אופיר פינס-פז: מדוע זאת צריכה להיות הוראת שעה?

אופיר פינס-פז: הרי בסופו של דבר אנחנו צריכים מנגנון גבייה.

סיגל קוגוט: אני יודעת.

סיגל קוגוט: לא רציתם לפצל.

סיגל קוגוט: בישיבה הקודמת שקלנו, ואתם לא רציתם - אמרתם שאולי תעשו זאת בעתיד – לפצל את כל הפרק של הביקורת ולהעביר גם את ההוראה הקבועה.

סיגל קוגוט: מדוע לא רציתם את זה, כי אמרתם שקודם נתקדם ונראה אם יוצא משהו מהחוק.

סיגל קוגוט: אם לא יוצא כלום, נפצל מה שכבר עשינו.

סיגל קוגוט: אתה לא יכול לפצל רק את מנגנון הגבייה אם לא פיצלת את כל פרק ביקורת.

אופיר פינס-פז: את מתכוונת שאני לא יכול להפוך את זה לחוק קבוע.

סיגל קוגוט: אתה יכול, אבל לא רציתם.

סיגל קוגוט: כרגע לא רציתם לעשות את זה ולכן הלכנו רק על העבר.

אופיר פינס-פז: למה את לא יכולה לכתוב הצעת חוק המפלגות (גביית סכומים לאוצר המדינה)?

סיגל קוגוט: כי זה מתייחס רק להוראות השעה.

סיגל קוגוט: כל הגבייה הזאת מתייחסת אך ורק להוראות השעה.

סיגל קוגוט: בהוראה הקבועה כתבתי את אותם הדברים בדיוק.

נורית ישראלי: מה שיצא, אם תעשה עכשיו חוק קבוע ולא הוראת שעה, שהחוב נוצר בהוראת שעה והתשלום יהיה בחוק קבוע.

סיגל קוגוט: נעשה את זה, זה כתוב.

אופיר פינס-פז: הבנתי.

אופיר פינס-פז: בסדר.

יהודה כץ: רשם המפלגות מבקש להודיע שכדי שהדברים לא יירשמו עלי ספר ולא יהיה להם אחר כך את הביסוס הראוי, שנצטרך לבקש תקציב כדי לבצע את הדבר הזה.

מנחם בן-ששון: כמה?

יהודה כץ: אין ברשם המפלגות כרגע עובדים שיוכלו לבצע את זה.

מנחם בן-ששון: לשלוח בדואר רשום, לקחת לדואר רשום עשרה מכתבים, כמה זה יעלה?

אופיר פינס-פז: מה מוטל עליכם בחוק הזה באופן מעשי?

אופיר פינס-פז: כלום.

יהודה כץ: יש את הרשם עצמו ויש לו פקידה.

יהודה כץ: זה מה שקיים כרגע ברשם המפלגות.

יהודה כץ: יש עוד דברים שהרשם כביכול צריך לעשות.

יהודה כץ: אין שם תקציב לשום דבר ואין עובדים.

סיגל קוגוט: לכן ויתרנו על פקודת המסים (גבייה) שלפיה הייתם צריכים לגבות את כל החובות האלה ולא עשיתם את זה מ-2005.

סיגל קוגוט: כל מה שכתבנו כאן בהוראת השעה, שאתם רק צריכים לשלוח מכתב כדי שהאדם ידע שאם הוא לא משלם, המרכז לגביית קנסות ייכנס ויגבה.

סיגל קוגוט: לשלוח שמונה מכתבים.

סיגל קוגוט: מאחר שכבר זה על העבר, אנחנו יודעים שמדובר בשמונה אנשים שלא שילמו.

סיגל קוגוט: אחד חייב עשרות אלפי שקלים וכל האחרים חייבים אלפי שקלים.

סיגל קוגוט: אנחנו יודעים מי הם.

סיגל קוגוט: לשלוח שמונה מכתבים על מנת שהמרכז לגביית קנסות יוכל לגבות, זה דבר שמצריך תקנים?

יהודה כץ: אם יהיו יותר משמונה?

נורית ישראלי: אנחנו יודעים מי האנשים.

נורית ישראלי: זה חוק שמעגן מצב קיים.

נורית ישראלי: זה מבסס שתי הוראות שעה קיימות ומסדיר את הגבייה שלהם.

נורית ישראלי: זה לא צופה פני עתיד אלא צופה פני עבר.

סיגל קוגוט: הבחירות המקדימות של הליכוד שעכשיו נמצאות בביקורת ואלה של מרצ שיימצאו עוד מעט בביקורת, אולי יימצאו אנשים שיצטרכו להעביר סכומים.

סיגל קוגוט: אפשר לספור אותם על פחות משתי ידיים.

סיגל קוגוט: אנחנו יודעים שמדובר בשמונה בולים להדביק על מעטפות ולשלוח בדואר רשום.

סיגל קוגוט: זאת לא מטלה שהמשרד שלכם לא מסוגל לבצע אותה.

אופיר פינס-פז: חוץ מזה, אני כן מציע שיושב-ראש ועדת החוקה יוציא מכתב לשר האוצר.

אופיר פינס-פז: אני חושב שהמצב שרשום המפלגות הוא רשם עם מזכירה, הוא מצב לא נכון מבחינת הדמוקרטיה.

אופיר פינס-פז: אני חושב שהמצב הזה הוא מצב שביר.

מיכאל איתן: מי זה רשם המפלגות?

יהודה כץ: לא אני.

גדעון סער: אם אני לא טועה, הולכים לאחד את כל הפונקציות האלה.

יהודה כץ: זה תהליך שנמצא כבר שנתיים ועוד לא קרה כלום.

מיכאל איתן: לא ידעתי שלרשם המפלגות יש מזכירה.

מיכאל איתן: אם הייתי יודע, הייתי מבקש להוריד אותה וקונה לו במקום זה שעון, שיתעורר.

מיכאל איתן: הוא ישן.

מיכאל איתן: למה הוא צריך מזכירה?

מיכאל איתן: רשם המפלגות, הייתי אתו כמה פעמים בוועדת הבחירות שם הוא הופיע, לא הותיר את רישומו.

יהודה כץ: עם מי נפגשת?

מיכאל איתן: עם רשם המפלגות.

מיכאל איתן: נדמה לי צידון.

יהודה כץ: צידון עזב לפני שלוש שנים את העבודה.

יהודה כץ: מינו את ראש רשות התאגידים, קידר, שהוא שימש בכל האופציות וגם הוא עזב עכשיו את התפקיד.

מיכאל איתן: למה צריך להוסיף להם עוד תקציב?

יהודה כץ: במקום קידר מינו מישהו אחר.

יהודה כץ: את עורך-דין אלון בכר מהסנגוריה הציבורית.

יהודה כץ: הוא מונה כרגע לראש רשות התאגידים ומשמש בכל הפונקציות האלה, כאשר כל המנגנון של רשות התאגידים עוד לא מתקיים במשרד המשפטים.

יהודה כץ: צריך לקחת את הדברים האלה בחשבון.

יהודה כץ: כרגע קיים ראש רשות התאגידים עם מזכירה.

גדעון סער: על מה אנחנו מצביעים?

סיגל קוגוט: על הוראת השעה (גביית סכומים לאוצר המדינה).

גדעון סער: מי בעד ההצעה?

גדעון סער: אושר פה אחד

גדעון סער: זאת סאגה בלתי מסתיימת.

גדעון סער: נראה לי שבכל הקדנציות כל הזמן עוסקים בזה.

מיכאל איתן: זה חוק טוב רק כהוראת שעה.

מיכאל איתן: אתה מתחיל לחשוב לטווחים ארוכים, יש כאן כל כך הרבה בעיות.

מיכאל איתן: השקעתי בזה עשרות שעות ועד עכשיו, אם תשאל אותי, אני לא יודע מה יש כאן ומה המשמעות של הדברים האלה.

מיכאל איתן: יש כאן דברים מרחיקי לכת שאנחנו לא מסוגלים להבין מה זה יגרום לשטח.

מיכאל איתן: אחת התובנות הגדולות שלי היא שאסור להתמצא בתחום שבו אתה מחוקק.

מיכאל איתן: אם אתה מתמצא, כמו שאנחנו מתמצאים במפלגות ויודעים את כל הטריקים, אנחנו לא מסוגלים לחוקק.

מיכאל איתן: אני שאלתי את עצמי ואמרתי שאני מתמצא בזה מהצד של החיים בשטח בצורה מצוינת, אבל אתה לא יכול לחוקק כי אתה יודע שכל מה שאתה כותב, ימצאו דרך לפצל.

גדעון סער: אני אומר לך שיש היום בכנסת רוב חברי כנסת שנבחרו ללא בחירות.

מיכאל איתן: אנחנו מעכבים אותם מלחוקק.

מיכאל איתן: הוא רק סומך עלינו, אבל אם הוא לא היה סומך עלינו, הוא היה מחוקק מזמן והוא היה בטוח שהוא מחוקק טוב.

מיכאל איתן: אני אומר את זה לא בצחוק.

מיכאל איתן: יכול להיות שאחת המגבלות שלי היא שאני יותר מדיי מכיר את החורים ואיך זה יתורגם בשטח ואיך יעשו מזה צחוק ואיך ייכנסו בפרצות כמו שעושים בחוקים אחרים שאני לא מבין כל כך ואני אומר שנעביר את החקיקה.

מיכאל איתן: אני מרגיש שאני כל הזמן מקשה עליכם כאן.

גדעון סער: שם יש מומחים אחרים.

מיכאל איתן: אני כל פעם בא לכאן ואני מראה כמה החוק הזה בעייתי.

סיגל קוגוט: סיימנו את פרק הביקורת וגם את הגבייה שדומה לגבייה שקבענו עכשיו בהוראת השעה.

סיגל קוגוט: אנחנו מנסים עכשיו להגיע לפרק של הכללים המהותיים, שהשיטה המתודולוגית שהתווה היושב-ראש, על מנת שנוכל לצלוח את הדיון הזה, היא לקחת קודם את המקרים הכי מובהקים, לא אדם מיליונר שמקים מפלגה, לא צד ג' שעושה הפגנה, אלא נבחרי ציבור ואנשים שרוצים להתמודד, לנסות לקבוע לגביהם כללים ואז לצאת למקרים היותר בעייתיים ומקסימום לחזור שוב למה שכבר דנו.

סיגל קוגוט: שני המודלים המרכזיים שראיתי בדיונים הקודמים שמנסים להתכנס אליהם – ואני בכוונה מדלגת על ההגדרות, אלא אני רוצה לומר את המודלים ואז נחזור להגדרות כי ההגדרות כמובן מאוד משנות – אלה שני מודלים שהשאלה המרכזית שעולה בהם היא האם – במקרה המובהק – נבחר ציבור יכול לאסוף כספים מבחירות לבחירות או שאנחנו קובעים איזושהי תקופה.

גדעון סער: כבר הכרענו בסוגיה.

סיגל קוגוט: לא הכרענו.

סיגל קוגוט: היו שתי הוראות שעה.

גדעון סער: המצב היום הוא שאפשר לעשות.

סיגל קוגוט: היום כן, עשינו את זה כניסוי על מנת לראות אם זה יצליח.

סיגל קוגוט: לכן עשינו את זה למרות שחבר הכנסת פינס מאוד זעם עלינו.

סיגל קוגוט: בכל זאת חשבנו ששווה לעשות ניסוי בו מותר לאסוף כסף כל העת על מנת לראות העם כצעקתה.

סיגל קוגוט: האם דווקא השיטה השנייה שבה מותר לאסוף כסף כל הזמן, אבל בגבולות, דווקא מקהה את קוצו של חוק המתנות ואי היכולת שלו לפתור את זה, כי היא מאפשרת לעשות דברים, אם כי בגדרים, או שזה שכל היום עוסקים באיסוף כספים כי זה מותר, זה נזק כזה גדול.

מיכאל איתן: מותר לאסוף את הכספים אבל אסור להוציא אותם.

סיגל קוגוט: מותר להוציא.

גדעון סער: מותר להוציא.

גדעון סער: אם אתה תוציא אותם באופן נקודתי למשהו.

מיכאל איתן: אין מגבלה על ההוצאה?

סיגל קוגוט: יש מגבלה של סכומים.

גדעון סער: זה על חשבון מערכת הבחירות שלך.

מיכאל איתן: זאת אומרת שאם אני עכשיו מגייס כסף לטובת שדרות ומוציא את זה לטובת שדרות, יורידו לי את זה מהחשבון.

סיגל קוגוט: לא.

סיגל קוגוט: אתה הולך עוד פעם לדרך הצדדית.

סיגל קוגוט: אולי תלך קודם בדרך המלך?

מיכאל איתן: אני כבר בדרך המלך.

מיכאל איתן: אני מביא אתכם לבעיה וזאת הבעיה.

סיגל קוגוט: בשאלה של הפעילות השוטפת נדון.

מיכאל איתן: מה שאת מציגה, כבר הבנו.

סיגל קוגוט: אבל לא הכרעתם.

סיגל קוגוט: אם תכריעו, נוכל להתקדם.

גדעון סער: אני רוצה לומר את דעתי ואחר כך כל אחד יאמר את דעתו.

גדעון סער: אני אתחיל קודם כל מהשאלה שהעלה חבר הכנסת איתן.

גדעון סער: כל הזמן, כל דבר שאנחנו עושים, כאשר אנחנו אנשי ציבור, קשור באיזשהו אופן לבחירות הבאות.

גדעון סער: כל דבר.

גדעון סער: כל נאום שלנו במליאה וכל חוק שאנחנו עושים, כל אסיפת עם וכולי.

גדעון סער: כשאני הולך עכשיו לאיזה סניף, אפשר לומר שזה בחירות, אבל בכל זאת, זה בלתי אפשרי.

גדעון סער: זאת אומרת, נדרשת איזושהי מובהקות שנוגעת למערכת הבחירות, להוצאה.

גדעון סער: אם מישהו ירצה לשכור את מטה הבחירות שלו לפני הזמן, אם מישהו ירצה להכין את השלטים שלו לפני הזמן.

גדעון סער: אינני רוצה להיכנס לכל האפשרויות הקונקרטיות שיכולות להיות.

שמואל גולן: מוגבלים ל-2,300 דולר, אבל היא אוספת עשרה מיליון דולר ביומיים.

גדעון סער: אין בעיה, כי יש לך אינטרנט, אבל כאן עד 400 אלף שקלים, גמרת.

מנחם בן-ששון: זה יהיה יותר.

גדעון סער: אני מסכים שזה צריך להיות יותר, אבל עדיין אלה סכומים פעוטים.

גדעון סער: היתרון בעניין הזה הוא שאדם, אם הוא ניגש למערכת בחירות – וכאן בארץ הבחירות כמעט תמיד הן לפני המועד החוקי – במקום להתעסק בבחירות, הוא צריך להתחיל לאסוף כספים.

מיכאל איתן: אבל זה לא כל כך משמעותי.

גדעון סער: זה לא משמעותי לפה ולפה.

מיכאל איתן: נכון.

מיכאל איתן: זאת הנקודה.

גדעון סער: היום אנחנו חיים במשטר, לפי ההוראה האחרונה שאישרנו, שהיום לי ולך מותר לגייס היום.

גדעון סער: לא יודעים מתי נגמור את הסיפור הזה ואנחנו גם לא יהיו מתי יהיו הבחירות.

גדעון סער: לכן אני מציע שפעם אחת נישאר עם הנורמה הזאת, נגמור את הפעם הבאה, נסיק מסקנות איך זה היה, אבל למעשה לא ניסינו את זה אף פעם.

גדעון סער: אנשים עכשיו יגייסו, אז נאמר להם לעצור?

אופיר פינס-פז: לא צריך לדווח לכם?

סיגל קוגוט: הם צריכים לדווח לקראת הבחירות.

סיגל קוגוט: בהוראת השעה אין דיווח ON LINE ואם אני זוכרת נכון את התנגדותך לדיווח ON LINE.

נורית ישראלי: הודענו שמבחינה טכנולוגית אנחנו מוכנים לזה.

אופיר פינס-פז: אם כבר עושים ON LINE גיוס, למה לא מדווחים על זה?

נורית ישראלי: אנחנו הודענו שמבחינה טכנולוגית אנחנו מוכנים לזה.

שמואל גולן: יש לנו אתר ומי שרוצה, יכול להשתמש בו.

מיכאל איתן: אתה דן במה שנוח לך לדון כי יש לך פתרון.

גדעון סער: לא, זה מה שאמרה היועצת המשפטית.

מיכאל איתן: אתה אומר שנבחר דרך לכאן או לכאן, ואתה אומר שיש לך שתי דרכים ואתה צריך לבחור.

מיכאל איתן: אני אומר לך שאתה יכול להסביר לי למה הדרך הזאת טובה, אבל אתה לא רוצה לגעת כרגע בשאלות שאחר כך יחזירו אותי חזרה לנקודה הזאת ואני מתווכח אתך כל הזמן אם הדרך הזאת או הדרך הזאת.

מיכאל איתן: בעיניי שתי ההצעות טובות.

מיכאל איתן: אתה שכנעת אותי, אחר כך בא אופיר פינס והתחיל לצעוק, אמר שזה לא נכון ושכנע אותי.

מיכאל איתן: שתי הדרכים בעיניי טובות בתנאי שתיתנו לי פתרון לשאלות שאני שואל כי אחרת לא עשיתם כלום.

גדעון סער: מה השאלות שאתה רוצה עליהן תשובה?

מיכאל איתן: האם מותר לי לאסוף כספים ולהוציא אותם?

מיכאל איתן: כלומר, לנהל מערכת בחירות ארבע שנים ללא מגבלה של סכום?

גדעון סער: לא, עם מגבלה.

סיגל קוגוט: בטח שעם מגבלה.

מיכאל איתן: איך?

מיכאל איתן: אתה לא קובע את המגבלה.

גדעון סער: המגבלה היא המגבלה הכוללת שיש לך.

מיכאל איתן: כשאני אוסף היום 100 אלף שקלים – וכאן הבעיה – לטובת אסיפות חברים, דוח לבוחר שאני נותן, זאת תעמולת בחירות, כן או לא?

גדעון סער: לא.

אופיר פינס-פז: כן.

מיכאל איתן: לא.

מיכאל איתן: הוא אומר לך לא וגם אני אומר לא.

מיכאל איתן: כאן הבעיות העיקריות.

מיכאל איתן: מכאן תיגזר השאלה האם אני צריך תקופת בחירות, כן או לא ולא מהשאלה הלוגית שאני מסכים אתה שאפשר לגייס כאן ואפשר לגייס כאן, אבל בלי שאני מבין את כל המכלול, לא עשיתי כלום.

מיכאל איתן: גדעון סער עכשיו אומר למה כן צריך תקופת בחירות, כי הוא ואני אומרים שיש סוגי פעילויות שמשרתות אותנו כאנשי ציבור ונותנות לנו נקודות ביום הבחירות אבל אי אפשר לחשב לנו אותן.

מיכאל איתן: בשבוע שעבר אני הייתי אצל רונן פלוט בנצרת עילית, לקחתי את הרכב, שילמתי, הוא ביקש שאשתתף אתו בכל מיני הוצאות.

סיגל קוגוט: אני ביקשתי ממשרד המשפטים והם ביקשו שהדיון הזה יהיה בשבוע הבא כי הם רוצים לקיים ישיבה אצל היועץ ולהביא לנו את עמדת הפרקליטות בשתי סוגיות: האחת, סוגיית המתנות.

סיגל קוגוט: מה קורה כאשר אנחנו נחוקק כאן כללים, ולא משנה איזה כללים הם יהיו.

סיגל קוגוט: השאלה האנליטית תתעורר בכל מקרה.

סיגל קוגוט: אם יש לך תקופה, תמיד יהיה מישהו שיאמר שהוא חבר טוב שלי ואני נותן לו מאה אלף דולר.

סיגל קוגוט: השאלה היא איך הם מתייחסים לשאלת המתנות.

גדעון סער: כבר ראינו איך מתייחסים.

גדעון סער: מאה אלף דולר, עם כל הכבוד, הפרקליטות שאני מאוד מכבד אותה כפי שאת יודעת היא ממש האחרונה לדבר מכיוון שעד היום כאשר פונים ומתחננים אליה להגדיר מה הדין – לא חשוב מה – שתאמר מה הנורמות שחלות, היא לא מוכנה.

גדעון סער: עכשיו זה במגרש שלנו בחקיקה.

גדעון סער: שיבואו לכאן ויאמרו כאן את הדברים.

מיכאל איתן: הם לא יוציאו אותך מהבוץ הזה.

סיגל קוגוט: לפחות לפי הדין הקיים אני אסתום את הפרצה, אם תחליטו.

סיגל קוגוט: אתה חייב לקבל תשובה משפטית.

מיכאל איתן: לא.

מיכאל איתן: זאת תשובה ערכית ולא משפטית.

סיגל קוגוט: לא, אתה צריך לדעת את העובדות כדי שאתה תחליט אחר כך ערכית.

סיגל קוגוט: זה לגבי המתנות.

מיכאל איתן: נכון, אבל אולי אני יכול לשכנע את גדעון סער שמאחר שאנחנו רוצים להפריד את התקופות, אולי כדאי כן לחזור – אני לא אומר בטוח – למצב של תקופת בחירות ואז להטיל את כל המגבלות.

מיכאל איתן: זה כל כך קשור אחד בתוך השני ואת לא יכולה להפריד.

מיכאל איתן: מה זה יעזור לי מה הם יגידו?

מיכאל איתן: אתם בוחרים בשאלות שנוח לכם ושיש לכם תשובות אבל אתם לא רוצים להכריע בשאלות הקובעות.

גדעון סער: יש יושב-ראש חדש שצריך לתת לו הזדמנות.

מנחם בן-ששון: אני אומר את הדברים בעיקר לחבר הכנסת איתן אבל אני אומר אותם גם לעצמנו.

מנחם בן-ששון: צריך להגדיר את דרך המלך.

מנחם בן-ששון: מתוך 120 חברי כנסת, אני מניח ש-100 לא עוסקים במגבית עבור שדרות ופותרים את הבעיות שם.

מנחם בן-ששון: אני מניח שיש מעט מאוד אנשים שמנצלים עמותות, ויש כאלה, על מנת לקדם את עצמם.

מנחם בן-ששון: אנחנו צריכים להגדיר את זה.

מנחם בן-ששון: זאת אומרת, יש פעילות אחת שנגדיר אותה לצורך העניין פילנטרופית לשמה, שצריך לתת לה מפלט.

מיכאל איתן: היא לא לשמה.

מיכאל איתן: אני פועל למען שדרות כי אני רוצה להיבחר עוד פעם.

מיכאל איתן: אתה חושב ששדרות מעניינת אותי?

מיכאל איתן: אני איש ציבור ואני בא ועושה פעולות למען הציבור ובתמורה אני מחכה להיבחר עוד פעם.

מיכאל איתן: אל תהפכו את הדברים.

מיכאל איתן: אלה החיים הציבוריים.

מנחם בן-ששון: זה מקל עליי עוד יותר.

מנחם בן-ששון: כיוון שהמהלך הוא על מנת להיבחר, אני חושב שבדרך המלך שלו צריך להגדיר שתקופת הבחירות היא כל התקופה, שתקופת המגבית היא כל התקופה, ותקופת ההוצאות היא כל התקופה, אבל גם תקופת הביקורת היא כל התקופה.

מנחם בן-ששון: זה מה שאני רוצה.

מנחם בן-ששון: אני רוצה שהמערכת תהיה קודם כל מערכת מבוקרת ועכשיו השאלה היא מה החריג.

אופיר פינס-פז: או ההפך, אבל אחת משתיים.

מנחם בן-ששון: מה שגרם לי להשתכנע הייתה אמירה של גדעון סער שאני חוזר ומצטט אותה.

מנחם בן-ששון: פעילי המפלגות, ביום שמגיעות הבחירות, הם עסוקים למעלה מהראש והם לא הספיקו לגבות כסף קודם, תן לנו את המרחב כולו ואל תעשה אותנו עבריינים, אל תשים אותנו תחת זכוכית מגדלת.

גדעון סער: אתה יכול לתכנן ממי אתה רוצה לקחת וממי לא.

גדעון סער: אם אתה בלחץ, יש לך קמפיין של חודש ואתה צריך להיבחר ויש לך גם עניין מסוים להיבחר.

גדעון סער: אתה מגייס ממה שזז.

מנחם בן-ששון: ואחרי כן אתה משלם על זה.

גדעון סער: אני אומר שאני לא מבין איזה סוג של הקלה זה שמאפשרים לגייס.

גדעון סער: בסך הכל כל המידע ממי קיבלת הולך אליהם.

מנחם בן-ששון: מבחינה זאת אני שקט.

גדעון סער: מטעמים אלטרואיסטים.

מנחם בן-ששון: נכון.

מנחם בן-ששון: אני צריך לכמת את זה וכשאני צריך לכמת את זה, אני אנסה להגדיר.

מיכאל איתן: מי שיאמר לך שהוא פועל ממניעים אלטרואיסטים, אתה תאמר שהוא משוחרר.

מנחם בן-ששון: התשובה שלי היא פשוטה.

מנחם בן-ששון: אם אתם אומרים לי שהפעילות למען שדרות כמו הפעילות למען חציית זקנים את הרחוב היא אותה פעילות שנועדה על מנת להיבחר, בבקשה.

מנחם בן-ששון: אז אני אומר שהיא צריכה להיות בפיקוח והיא צריכה להיות מבוקרת.

גדעון סער: לפריימריס.

גדעון סער: איפה בעולם המערבי - תעשה יחס בין הצבעה לכסף - על 100 אלף מצביעים נותנים 400 אלף שקלים.

מנחם בן-ששון: התשובה שלי אם כך היא פשוטה עוד יותר, אחרי שמיכאל איתן העיר את ההערה שלו על שדרות.

מנחם בן-ששון: הכל נכנס לפיקוח, הכל יהיה מבוקר, הכל צריך להיות בדיווח ומבחינה זאת אני רגוע מאוד ארבע שנים.

מנחם בן-ששון: זה יהיה 700 אלף ואני רגוע.

אופיר פינס-פז: אני מתחבר לגמרי לדברים שלך.

אופיר פינס-פז: אי אפשר להחזיק את המקל משני הקצוות אלא צריך להחליט.

אופיר פינס-פז: אם רוצים לגייס כספים ארבע שנים ולהוציא כספים ארבע שנים, הכל בחירות ואין תקופת בחירות וכל הוצאה שלך היא הוצאה ציבורית.

אופיר פינס-פז: אז הדיווח צריך להיות דיווח O9N LINE למבקר המדינה עם פתיחת חשבון וכל הדברים לפי הנחיות וכדומה.

אופיר פינס-פז: יש לנו כאן לקונה שתכף אתייחס אליה.

אופיר פינס-פז: או להישאר בשיטה הקיימת, שיש תקופת בחירות.

גדעון סער: אבל זאת לא השיטה הקיימת.

מיכאל איתן: הוא מציג שתי אפשרויות.

אופיר פינס-פז: השיטה הקודמת, בה הייתה תקופת בחירות ולתקן את הלקונה שכל מי שמגייס, כולל אם הוא נשיא המדינה, לפני או אחרי או באמצע, את כל הלקונות האלה להוריד מסדר היום.

אופיר פינס-פז: אין לא בסכומים, לא בתקרה ולא בפעולה.

אופיר פינס-פז: אז כל מה שאתה עושה שלא בתקופת הבחירות, אלה לא בחירות.

אופיר פינס-פז: אתה נוסע לשדרות, תעשה את פעולתך כחבר כנסת ולא כפעולת בחירות.

סיגל קוגוט: זה לא הולך כך.

סיגל קוגוט: היום החוק קובע שמי שהוציא הוצאת בחירות לפני תקופת הבחירות, יספרו לו את זה.

מיכאל איתן: הוא מפריד.

מיכאל איתן: הוא מתקן.

סיגל קוגוט: אבל הוא לא יתקן.

מיכאל איתן: הוא מציע שני משטרים.

סיגל קוגוט: השאלה שלך תעמוד.

אופיר פינס-פז: צריך לעשות כאן הצבעה.

מיכאל איתן: צריך קודם להבין מה המשמעויות ואני לא בטוח שאנחנו יורדים לדברים עד הסוף.

אופיר פינס-פז: אני חושב שאנחנו מבינים.

אופיר פינס-פז: מה שחסר כאן, יש כאן לקונה במצב העכשווי ואני מבקש לתקן אותו.

אופיר פינס-פז: יש כאן מצב שחברי הכנסת היום יכולים לגייס כספים עד 400 אלף.

גדעון סער: זאת לא לקונה אלא זה הסדר.

אופיר פינס-פז: יש כאן הסדר בהוראת שעה שהוא קיים שלפיו חברי הכנסת היום יכולים לגייס תרומות ולהוציא הוצאות בלי לדווח למבקר המדינה.

סיגל קוגוט: מה פתאום?

אופיר פינס-פז: אם ידווחו בעוד שלוש שנים על מה שהם הוציאו עכשיו, בעיניי זה לא דיווח.

מיכאל איתן: נכון.

מיכאל איתן: כאשר עובדים על פי המודל השני שהצעת שיש תקופת בחירות.

אופיר פינס-פז: לא.

אופיר פינס-פז: לא עדכנו אותך ששינו את הכללים.

מיכאל איתן: עשו שעטנז.

אופיר פינס-פז: היום החברים שלך בליכוד מגייסים ומוציאים כספים.

מנחם בן-ששון: אבל הם ידווחו על זה.

אופיר פינס-פז: הוא לא ידע.

אופיר פינס-פז: סיפרנו לו על כך עכשיו.

אופיר פינס-פז: הם ידווחו על זה אחרי הבחירות.

סיגל קוגוט: לא אחרי הבחירות.

סיגל קוגוט: הם ידווחו על זה לפני הבחירות.

מנחם בן-ששון: אם זאת הלקונה, אפשר לסגור אותה בקלות.

אופיר פינס-פז: צריך לעשות פיצול נוסף.

סיגל קוגוט: זה לא פיצול.

סיגל קוגוט: נכניס עכשיו דיווח ON LINE.

אופיר פינס-פז: להעלות לקריאה שנייה ושלישית עכשיו, כמה שיותר מהר, שכל זמן שהשיטה הנוהגת היא כפי שהיא נוהגת, שמותר לגייס ומותר להוציא, לעשות דיווח ON LINE להכנסות ולהוצאות.

מיכאל איתן: זה לא נחשב למגבלה.

מיכאל איתן: אין מגבלה על זה.

מיכאל איתן: אם אני עכשיו מגייס ומוציא 400 אלף שקלים, זה לא אומר שלא יהיו לי 400 אלף בתקופת הבחירות.

מנחם בן-ששון: לא יהיה לך.

מיכאל איתן: מי אמר?

אופיר פינס-פז: זה מה שהחליטו.

מיכאל איתן: עשו צחוק מהחוק.

מיכאל איתן: אף אחד לא ידווח לכם על גרוש.

מיכאל איתן: יאמרו כולם שזה גיוסים והוצאות לצורכי פעולתם כאנשי ציבור.

סיגל קוגוט: מותר למבקר המדינה לבדוק אותם ולומר שהם סתם אמרו את זה.

סיגל קוגוט: למבקר המדינה יש סמכות לומר שזה לא נכון מה שהם אומרים.

סיגל קוגוט: מבקר המדינה בודק את כל ההוצאות שלהם.

מיכאל איתן: אתם מעמידים את מבקר המדינה במצב בלתי אפשרי.

מיכאל איתן: אם אני בפועל עוסק בגיוס כספים, לא סתם אלא בגיוס כספים לפרוייקטים בשדרות.

גדעון סער: אתה לא יכול כי ההסדר יש לו צד חיובי ויש לו צד שלילי.

גדעון סער: הצד החיובי אומר שאתה יכול לגייס לצורכי בחירות.

גדעון סער: זה החריג היחידי לחוק שירות הציבור (מתנות).

גדעון סער: כך אני רואה את ההסדר.

גדעון סער: אתה לא יכול לגייס לכל מיני דברים אחרים.

גדעון סער: כך אני מציע שזה יהיה.

מיכאל איתן: נניח לרגע שאני עכשיו הולך לתורם ואומר לו שאנחנו מקימים פרויקט בשדרות ואני מבקש שהוא יתרום.

מיכאל איתן: אני הולך למישהו ומעביר לו את התרומה.

מיכאל איתן: אני עשיתי את זה.

מיכאל איתן: זה עבר דרכי בין פורמלית או לא פורמלית.

מיכאל איתן: אתם רוצים לומר לי שאסור לי לעשות את הפעילות הזאת?

מיכאל איתן: אני אתפטר מהכנסת ואני אעשה את זה מחוץ לכנסת.

סיגל קוגוט: זה לא קשור לחוק הזה.

סיגל קוגוט: זה משית אבל זה לא קשור.

סיגל קוגוט: השאלה אם מותר לך או אסור לך לאסוף כסף, לא קשורה לחוק הזה.

גדעון סער: אתה מדבר על תרומה למטרה ציבורית כאשר הכסף לא עובר לחשבון שלך?

גדעון סער: מה זה קשור?

מנחם בן-ששון: אני לא מכבסה של התרומה הזאת.

מיכאל איתן: הבעיה מבחינת

מיכאל איתן: כם שטכנית אני יכול לעשות את זה אבל שלא יעבור בחשבון הבנק שלי.

מיכאל איתן: גם אם אני אדווח שזה עבר אצלי ואני מעביר, לא נגעתי, הכל הלך מסודר ורשום, אסור לי לעשות.

מיכאל איתן: זה מה שאתם אומרים לי.

סיגל קוגוט: מתנה זה משהו שנותנים לך.

סיגל קוגוט: זה לא לפי דיני הפריימריס אלא לפי הדינים האחרים.

מיכאל איתן: עוד הערה לגבי המשטר הקיים היום.

מיכאל איתן: אם אני היום הולך לאסיפה בסניף אזור.

גדעון סער: ברור שזה לא בחירות.

מיכאל איתן: אבל אני גייסתי תרומה על מנת לקדם.

מיכאל איתן: אני באתי לשם, הוא שלח עבורי את המכתבים, הוא נתן לי מתנה כי אחרת אני הייתי צריך לעשות זאת.

גדעון סער: זאת לא מערכת בחירות.

גדעון סער: אסור לך.

מיכאל איתן: אסור לי לקבל.

מיכאל איתן: אף אחד לא יודע את הדברים האלה.

סיגל קוגוט: זה לא בגלל הוראת השעה.

מיכאל איתן: למה מותר לי לנסוע ללוס-אנג'לס ולקבל שם מתנה אלף דולר ואסור לי לקבל מתנות באזור שישלחו לי מעטפות לאסיפה אליה אני מגיע?

מיכאל איתן: אף אחד לא יודע.

מיכאל איתן: אחר כך אנשים ישלמו מחיר כבד.

מיכאל איתן: אנחנו משאירים את הכל ליועץ המשפטי שיחליט מי מאתנו ילך לבית המשפט.

שמואל גולן: זה לא נכון כי שלחו מכתב לכל חבר כנסת להסביר לו.

שמואל גולן: היועצת המשפטית של הכנסת.

סיגל קוגוט: אני כתבתי על הפריימריס והסברתי לכם את החוק, אבל זה לא זה.

מיכאל איתן: היועץ המשפטי צודק בדבר אחד, שהוא אומר לכתוב בחוק.

מיכאל איתן: אני רוצה לכתוב בחוק עם גדעון, אופיר ומנחם, חוק שיאזן בין הדברים כפי שאני רואה אותם.

סיגל קוגוט: אמרת שאתה רוצה מידע לפני שאתה מחליט.

מיכאל איתן: איזה מידע?

מיכאל איתן: מתי מפעילים את חוק המתנות?

מיכאל איתן: גדעון סער כבר הסביר לי מתי מפעילים את חוק המתנות.

סיגל קוגוט: לא מפעילים, בסדר.

סיגל קוגוט: מבקר המדינה גם היום יכול לייחס הוצאה שהוצאה לפני הבחירות כהוצאת בחירות.

סיגל קוגוט: גם היום.

סיגל קוגוט: זה כתוב.

סיגל קוגוט: סעיף 28(י) אומר זאת.

מיכאל איתן: אז מה?

סיגל קוגוט: תשאל אותם האם הם מפרשים הוצאה שלך בסניף באזור היום לא לפי הוראת השעה כהוצאת בחירות, והם יאמרו לך לא.

שמואל גולן: בתקופת הבחירות, כן.

סיגל קוגוט: לא בתקופת הבחירות.

מיכאל איתן: עד היום נתנו לו תקופת בחירות ובראש שלו הוא אמר שמה שהם מגייסים ומורידים, הוא מחייב בתקופת הפריימריס.

אופיר פינס-פז: הוא מקבל על זה דיווח.

סיגל קוגוט: הוא לא קיבל דיווח.

אופיר פינס-פז: אבל עכשיו הוא יקבל.

מיכאל איתן: אז הוא יהיה חייב להוריד את זה.

סיגל קוגוט: השאלה היא קונספטואלית, האם פעילות כזאת נחשבת לצורכי בחירות או לא.

אופיר פינס-פז: הוא חייב לדווח עליה.

מיכאל איתן: אתם מנתבים את זה לצורכי בחירות.

מיכאל איתן: כי מנחם בן-ששון אומר שעכשיו הראש שלו עובד אחרת, לא בפאזה של אופיר פינס בתקופת בחירות אלא הראש שלו אומר כל הזמן תקופת בחירות, כל הזמן זה הוצאות.

גדעון סער: לא אמרנו כל הזמן תקופת בחירות.

גדעון סער: זה רק בראש שלך ושל אופיר פינס.

גדעון סער: אמרנו כל הזמן תקופת גיוס.

מיכאל איתן: אתה לא מגייס ושם בבנק.

אופיר פינס-פז: כן.

מיכאל איתן: אז בוא נכתוב את זה כך.

מיכאל איתן: לזה אני מסכים.

מיכאל איתן: זה פתרון.

גדעון סער: אתם רוצים להוסיף את זה?

גדעון סער: אני מוכן להוסיף.

מיכאל איתן: אתה שם בבנק ואתה לא נוגע בזה.

גדעון סער: אני רוצה לומר לכם שכל מה שאתם עושים עכשיו – סליחה שאני אומר את זה – אתם סתם מתקשקשים על דברים ואומר לכם למה.

גדעון סער: מיכאל איתן נגע בנקודה אמיתית שאומרת שכל פעילות פוליטית, יש לה קשר רעיוני כלשהו לבחירות, אם אתה רוצה או לא רוצה, אבל אני מציע שנמתח לעניין ההבחנה הזאת קו בין החלטה של הכנסת בחקיקה שהחליטה ללכת לבחירות לבין מצב שאין בו בחירות, כי אחרת אתה לא יכול לעשות סדר.

אופיר פינס-פז: אין לך ויכוח אתנו.

אופיר פינס-פז: זה לא המצב הקיים.

גדעון סער: זה כן המצב הקיים מכיוון שזה שאתה יכול לגייס את הכסף, לי אין ברירה ואני אומר לך למה.

גדעון סער: להערכתי אף אחד לא יוציא שנתיים לפני הבחירות את הכסף שהוא גייס לבחירות.

מיכאל איתן: זה ייצור אי שוויון גדול כי אנשים יגייסו מיליונים.

גדעון סער: לא מיליונים, הם לא יכולים.

סיגל קוגוט: יש להם תקרה.

מיכאל איתן: התקרה הזאת תפגע בכולנו.

סיגל קוגוט: אין פרשנות שכל פעילות שלך היא לצורכי בחירות.

סיגל קוגוט: אין פרשנות כזאת.

מיכאל איתן: אבל היא תהיה כאשר את מכריזה על משטר.

מיכאל איתן: שמעת את מנחם בן-ששון ונגיד שהוא המחוקק ואני השופט.

מיכאל איתן: כאשר בא המחוקק מנחם בן-ששון ואמר את מה שאמר, ואני השופט, אני מפרש שגם הוצאות בתקופה שבין בחירות לבחירות, גם הגיוס הוא בחירות, גם הפעילות.

סיגל קוגוט: יכול להיות אבל לא חייב להיות.

מיכאל איתן: זה יהיה.

סיגל קוגוט: לא נכון.

מיכאל איתן: זאת הפרשנות.

מנחם בן-ששון: אתה צריך ליצור את ההבחנה.

סיגל קוגוט: לא כל פעילות תיחשב בחירות.

סיגל קוגוט: יש הבדל בין שלטים ופמפלטים לבין דברים אחרים.

אופיר פינס-פז: אם את אומרת שיש עוד ישיבה בשבוע הבא, בסדר.

סיגל קוגוט: רק על זה.

אופיר פינס-פז: אני רוצה להציע הצעות פרקטיות.

אופיר פינס-פז: החוק הזה, מוכרחים לטפל בו.

אופיר פינס-פז: יש לנו הסכמה שאנחנו רוצים לתקן כך שאפשר יהיה לגייס תרומות כל ימות השנה אבל לא להוציא אלא בבחירות.

אופיר פינס-פז: אני מבקש להכין את זה לקריאה שנייה ושלישית, אם יש הסכמה.

גדעון סער: אין לי בעיה עם זה.

סיגל קוגוט: מה זה להוציא?

סיגל קוגוט: תסביר לי שאני אבין.

סיגל קוגוט: מה זה לא להוציא?

גדעון סער: זאת אומרת, אם את רוצה לשכור דובר ולהוציא כהוצאת בחירות, את יכולה לעשות את זה מהכסף הזה מהרגע שבו הוחלט שיש בחירות.

סיגל קוגוט: אם הוא הולך לאזור, יאמרו לו שאסור לו?

גדעון סער: זה פתר את זה.

גדעון סער: אני מסכים שזה היה קיים גם קודם, אבל אם הם חושבים שרעיונית זה יותר נוח להם לאסור הוצאות הנוגעות לבחירות לפני בחירות כדי ליצור קו שלא תהיה אחרי כן מחלוקת פרשנית לגבי הוצאה פלונית.

סיגל קוגוט: תהיה מחלוקת פרשנית כי יהיו אנשים שלא יעשו את זה ואז יתחילו לריב עם מבקר המדינה, אם זה נחשב או לא.

מיכאל איתן: מדובר בעצמאות הפעולה של חברי הכנסת ויכולתם לפעול.

מיכאל איתן: אני חוזר ואומר שזה מה שמטריד אותי יותר מכל.

מיכאל איתן: לתקופת הבחירות אין לנו בעיה.

אופיר פינס-פז: הדברים פשוטים.

אופיר פינס-פז: כך עבדנו תמיד.

אופיר פינס-פז: מוציאים הוצאות בחירות בתקופת הבחירות.

אופיר פינס-פז: אתם שיניתם את זה וזה השתנה.

אופיר פינס-פז: אנחנו חושבים שזה יוצר בעיה כי זה עלול לגרום למצב שבעצם דה-פקטו, גם אם לא דה-יורה, אנחנו הופכים את כל הקדנציה לתקופת בחירות.

אופיר פינס-פז: דה-פקטו.

אופיר פינס-פז: אם אני מוציא כספים ואני צריך לדווח, הכנס שעשיתי באזור בכסף שגייסתי, אם אני אדם ישר אני חייב לדווח והוא חייב לבדוק לפני הבחירות.

אופיר פינס-פז: את מצטיינת באנליטיות של החוק הזה אבל את לא מכירה את הפוליטיקה.

סיגל קוגוט: אני מבינה שמה שאנחנו אמרנו זה שמדווחים על הכנסות ועל הוצאות בימי בחירות.

מיכאל איתן: אני אגיד לך מה קורה בחיים.

מיכאל איתן: אני כותב כמה אני נחמד, כמה אני רגיש, כמה אני יפה וכמה אני חכם ומבקש שיבחרו בי ביום הבחירות.

מיכאל איתן: עכשיו אני שולח את המכתב הזה חודש לפני הבחירות, חודשיים, חצי שנה.

מיכאל איתן: לממן את המכתב הזה, אני עשיתי כמה פעולות, או נסעתי, הבאתי כסף ומימנתי, או מישהו כתב לי את זה ושלח במקומי.

מיכאל איתן: כל הדברים האלה הם פעולה אחת.

מיכאל איתן: את יכולה להפריד ולומר שכל הכניסה לתחום הזה היא כניסה בעייתית אבל את אומרת אמצעי חירום, אני אעשה בתקופת הבחירות ומה שלא בתקופת הבחירות, אני אעזוב למרות שזה אותו הדבר בדיוק אבל האפקט כל כך רחוק מהבחירות, אז אני מוותרת.

סיגל קוגוט: שהוא יחליט.

סיגל קוגוט: למה אתה אוסר עליו?

מיכאל איתן: מי יחליט?

מיכאל איתן: הוא יחליט?

סיגל קוגוט: חבר הכנסת.

סיגל קוגוט: למה שתאסור עליו לשלוח מכתב?

מיכאל איתן: אם פרס ישלח את זה, יאמרו שלפרס יש אישיות כזאת, אבל את מיכאל איתן ישלחו לבית סוהר כי הוא גנב ורמאי.

מיכאל איתן: הם כתבו לי ואני אראה לך.

מיכאל איתן: הם כתבו לי בכתב.

מיכאל איתן: עוזר היועץ המשפטי כתב לי שאישיותו של פרס ודמותו זה כאילו מגנט שמושך תרומות, אז זה טבעי שהוא לא קיבל כחבר כנסת.

סיגל קוגוט: נסדיר את זה.

מיכאל איתן: את יכולה להסדיר בקריטריונים שרירותיים.

מיכאל איתן: אם את באה לתקופה, כל אחד מאתנו יודע שבתקופה הזאת כל דבר שאנחנו עושים, זה קשור בבחירות ואנחנו מדווחים.

מיכאל איתן: אם את רוצה שארבע שנים נעשה את זה, לדעתי זה יגביל אותנו בפעילות ובעצמאות הפעולה שלנו.

סיגל קוגוט: זה לא יגביל.

גדעון סער: מה איכפת לך לקבוע חזקה שאינה ניתנת לסתירה?

סיגל קוגוט: לא, אני לא יכולה לקבוע חזקה שאינה ניתנת לסתירה.

סיגל קוגוט: לכן הוא טועה.

סיגל קוגוט: בדיוק הבנת.

גדעון סער: את תקבעי.

סיגל קוגוט: אני לא יכולה.

גדעון סער: את תקבעי וזה יפתור את הפרשנות.

סיגל קוגוט: אנחנו נתייחס לזה, אבל זה בדיוק מה שגדעון סער אמר.

סיגל קוגוט: זאת הרי לא חזקה שאינה ניתנת לסתירה.

גדעון סער: אז היא תהיה.

גדעון סער: המחוקק יהפוך אותה לחזקה שאינה ניתנת לסתירה.

גדעון סער: תכף את תראי איך זה קורה.

אופיר פינס-פז: לגבי הנושא הראשון, אני מקווה שסיגל תבין.

סיגל קוגוט: אני חושבת שצריך להסדיר.

סיגל קוגוט: אני מסכימה.

סיגל קוגוט: נקרא את הנוסח ותעירו עליו.

אופיר פינס-פז: אנחנו מבקשים שתעשי מה שאנחנו מבקשים ממך.

גדעון סער: כולל פרסום.

סיגל קוגוט: זה לא פיצול.

סיגל קוגוט: זה לב החוק.

אופיר פינס-פז: אנחנו מבינים איפה שורש הבעיה.

אופיר פינס-פז: יש לנו הבנה של הדבר הזה.

אופיר פינס-פז: מה שאנחנו מבקשים ממך זה לתרגם את זה לשפה משפטית, להביא לנו את זה להצבעה ולהעלות את זה למעלה.

סיגל קוגוט: יש לי פה נוסח.

סיגל קוגוט: אפשר להתחיל לקרוא אותו.

אופיר פינס-פז: אני מצטרף לדעת החברים שלגייס יהיה מותר כל הזמן.

אופיר פינס-פז: הם מצטרפים לדעתי שלהוציא אפשר יהיה רק בבחירות.

מנחם בן-ששון: זה ויתור גדול.

אופיר פינס-פז: יש הסכמה.

אופיר פינס-פז: תנסחי לנו אותה.

גדעון סער: הבעיה שאם המחוקק לא יקבע את הקו המבחין בין הוצאה שהיא לצורך בחירות לבין הוצאה שהיא לא לצורך בחירות, כל דבר יהיה פתוח לפרשנות.

שמואל גולן: אנחנו מבקשים שיהיה כאן

שמואל גולן: קו ברור ושאנחנו לא נצטרך כל הזמן להתעמת עם כל חבר כנסת.

אופיר פינס-פז: האם אתה מתעמת כל הזמן עם חברי כנסת?

שמואל גולן: לא עכשיו כי עכשיו אין לי בעיה.

שמואל גולן: אבל לאחר מכן, יתחילו להתעמת.

אופיר פינס-פז: אנחנו עשרים שנים עושים פריימריס.

אופיר פינס-פז: העליתם שוב נושא שמטרפד את הכל.

אופיר פינס-פז: לכולם ברור מהי הוצאה לבחירות בתקופת הבחירות ומה שאיננו בתקופת הבחירות, לא קשור לבחירות.

אופיר פינס-פז: זאת ההבחנה.

אופיר פינס-פז: כל הבחנה אחרת, לא תצא ממנה לעולם ואנחנו מסבכים את עצמנו.

אופיר פינס-פז: תקופת הבחירות היא התקופה.

אופיר פינס-פז: כל מה שעשית כאיש ציבור לפני התקופה, עשית כחבר כנסת.

אופיר פינס-פז: אם קיבלת מתנה, לך לבית סוהר.

מנחם בן-ששון: אני חושש מהרעיון של אופיר פינס.

מנחם בן-ששון: אני מסכים שתקופת האיסוף היא כל ארבע השנים.

מנחם בן-ששון: אני חושש שאם מותר להוציא רק בתקופת הבחירות, מה שיקרה הוא שסיפור אזור או סיפורים אחרים יאפשרו לא רק הוצאה לפני הבחירות אלא גם גבייה לפני הבחירות ואסביר למה אני מתכוון.

מנחם בן-ששון: אם מותר לי רק 400 אלף ואת ה-400 אלף הללו מותר לי להוציא חצי שנה לפני הבחירות, במהלך השנים הללו אני מקבל כל מיני תרומות ממקומות אחרים.

גדעון סער: אתה לא מקבל תרומות.

גדעון סער: אסור לך לקבל תרומות.

אופיר פינס-פז: אתה מקבל תרומות, אבל אתה שם אותם בבנק שלך לטובת הפריימריס.

מנחם בן-ששון: מה דינה של תרומה שאיננה כסף?

מנחם בן-ששון: מישהו שמוציא הודעות על כך שאני הולך להרצות.

מנחם בן-ששון: מישהו שכותב לי הודעה בעיתון.

גדעון סער: אסור לך.

מנחם בן-ששון: הפתרון הפשוט שלי אומר שתגדיל את כמות השקלים שמותר.

גדעון סער: אבל זה לא קושר.

מיכאל איתן: אני רוצה שתתייחסו לעוד בעיה שנתקלתי בה, והיא בעיה אמיתית.

מיכאל איתן: פנו אלי אנשים להתייעץ אתי מה הם יכולים לעשות.

מיכאל איתן: הם רוצים לרוץ לראשות מפלגה.

מיכאל איתן: הם שאלו אותי האם מותר להם להקים משרד עם 2-3 מזכירות והם רוצים להתחיל לעבוד שנה-שנה וחצי קודם.

מיכאל איתן: זה גם הגיוני ונראה לי גם בסדר.

מיכאל איתן: אמרתי לעצמי שאין עדיין התמודדות, הם לא מועמדים פורמליים, ואז להם יהיה מותר להוציא יותר ולי כחבר כנסת יהיה להוציא פחות, בסוף הם לא יתמודדו בכלל אלא ירדו מההתמודדות ויתמודד נגדי חבר כנסת בתנאים לא שווים.

גדעון סער: איש שהוא לא איש ציבור, יש לו יתרונות.

מיכאל איתן: הבן אדם שהתמודד הוא חבר כנסת.

מיכאל איתן: הוא אמר שהוא רוצה להתמודד על ראשות הליכוד.

מיכאל איתן: הוא יכול להתמודד היום בתנאים שהוא לא מוציא כלום אלא מחכה עד לדקה ה-90 בלי שהוא בונה את עצמו?

מיכאל איתן: הוא רוצה שיאשרו לו סכום מסוים כאדם שמצהיר מראש שהוא רוצה להציג את מועמדותו.

מיכאל איתן: אני מעלה את זה כבעיה נוספת.

מנחם בן-ששון: לצערי לא התקדמנו הרבה.

מנחם בן-ששון: יחד עם זאת, ומבלי לפגוע בקביעה הראשונה, הסתיים הזמן שהוקצה לישיבה.

מנחם בן-ששון: אני חש תחושה מסוימת של כישלון.

מנחם בן-ששון: הצעה לסדר לגבי ארבעתנו.

מנחם בן-ששון: בואו נקיים דיון ארבעתנו.

מנחם בן-ששון: נשב עם היועצת המשפטית ולא נטריד את האורחים.

אופיר פינס-פז: האם אתה מוכן להסמיך או את גדעון סער או אותי לטפל בחוק הזה ולהביא אותו להכרעה?

מנחם בן-ששון: לא.

מנחם בן-ששון: אני רוצה לשבת עם ארבעתכם, כולל הרב יצחק לוי.

מיכאל איתן: אני מציע לך לקבל את האתגר של אופיר.

מיכאל איתן: הוא וגדעון סער יביאו לנו הצעה מוסכמת עליהם ואז נראה אם נוכל לאמץ אותה או לא.

מנחם בן-ששון: הוא רצה או הוא או גדעון סער.

אופיר פינס-פז: אני מוכן גם לשנינו.

גדעון סער: אני מוכן להיות יועץ.

גדעון סער: אני לא רוצה לקבל על עצמי משימות.